b'\n_START_ARTICLE_\nJohn Nielsen\n_START_SECTION_\nHistorie\n_START_PARAGRAPH_\nNielsen startede med at k\xc3\xb8re gokarts. I 1974, da han var fyldt 18 \xc3\xa5r, rykkede han op i Formel Ford, hvor han \xc3\xa5ret efter blev dansk mester i klassen._NEWLINE_Fra 1979 til 1981 fors\xc3\xb8gte han sig i Formel 3, og vandt i denne periode tre EM-titler i Formel Super V. I blev 1982 blev John Nielsen tysk F3 mester, og \xc3\xa5ret efter  blev han nr. 2 i F3-EM. _NEWLINE_John Nielsen kom i 1984 ud for en alvorlig ulykke i Monaco, som n\xc3\xa6r havde endt hans karriere. Samme \xc3\xa5r vandt han F3-l\xc3\xb8bet i Macau, og i 1985 rykkede han op i Formel 3000. _NEWLINE_I 1987 blev John Nielsen tilknyttet Jaguars sportsvognsteam. I 1988 blev han vinder af Daytona-l\xc3\xb8bet, og 1990 vinder Nielsen 24 Timers Le Mans sammen med Martin Brundle og Price Cobb. John Nielsen sad bag rattet i 14 af de 24 timer._NEWLINE_John Nielsen har v\xc3\xa6ret med i udviklingen af Jaguar XJ220, McLaren F1 og Bugatti Veyron._NEWLINE_GT-racing n\xc3\xa5ede han ogs\xc3\xa5 at k\xc3\xb8re, med bl.a. en sejr i BPR-mesterskabet, i en McLaren F1 GTR. I 1996 vandt Nielsen det japanske mesterskaber i en McLaren F1 GTR. Herefter koncentrerede John Nielsen sig om dansk racing, og blev blandt andet teamchef i DTC fra 1998.\n_START_SECTION_\nLe Mans\n_START_PARAGRAPH_\nJohn Nielsen er noteret for 18 Le Mans-starter, senest i 2008, hvor han og Essex blev nr. 2 i klassen med en Porche RS Spyder.'